《赋得乌夜啼送苏彦刚奉母归汴》
元代·陈秀民

城头月白乌夜啼，上下择木不肯栖。昔日养雏今已飞，哑哑唤母登好枝。

乌啼亦有树，子行得无归。车中娘娘发素垂，綵旌日向东京驰。

东京土美桑枣肥，衣食可以无寒饥。乌夜啼，啼何为，岁将晏矣归来兮！

作者简介：元温州人，一作嘉兴人，字庶子。博学善书。为武冈城步巡检，知常熟州。历江浙行中书省参知政事、翰林学士。有《寄情稿)。